b'\n_START_ARTICLE_\nStade F\xc3\xa9lix Bollaert\n_START_SECTION_\nHistorie\n_START_PARAGRAPH_\nStade F\xc3\xa9lix Bollaert blev indviet i 1932 og har siden lagt gr\xc3\xa6s til adskillige store begivenheder. Ved EM i fodbold 1984 blev der spillet kampe her, og det samme var tilf\xc3\xa6ldet ved VM i 1998. Ved sidstn\xc3\xa6vnte husede stadionet 6 kampe, blandt andet Danmarks f\xc3\xb8rste kamp i turneringen mod Saudi Arabien, som danskerne vandt 1-0 p\xc3\xa5 en scoring af Marc Rieper._NEWLINE_Stadionet har desuden v\xc3\xa6ret benyttet ved VM i rugby i 2007.'